**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL darbo sutarties su A. ZVĖRKA nutraukimo“** **PROJEKTO**

**1. Sprendimo projekto esmė, tikslai ir uždaviniai.**

Sprendimo projekto esmė – Savivaldybės tarybos sprendimo projektu siekiama nutraukti darbo sutartį šalių susitarimu su Klaipėdos miesto pedagogų švietimo ir kultūros centro direktoriumi Alfonsu Zvėrka.

Šio savivaldybės tarybos sprendimo projekto tikslas – įgyvendinti išimtinę Savivaldybės tarybos kompetenciją dėl biudžetinių įstaigų vadovų atleidimo iš pareigų Darbo kodekso ir kitų teisės aktų nustatyta tvarka.

**2. Projekto rengimo priežastys ir kuo remiantis parengtas sprendimo projektas.**

 2015 m. birželio 10 d gautas Klaipėdos miesto pedagogų švietimo ir kultūros centro direktoriaus A. Zvėrkos prašymas dėl darbo sutarties nutraukimo šalių susitarimu, išmokant 6 mėnesių jo vidutinio darbo užmokesčio dydžio išeitinę išmoką ir piniginę kompensaciją už nepanaudotas kasmetines atostogas.

 Vietos savivaldos įstatymo 16 straipsnio 2 dalies 21 punkte nurodyta, kad išimtinė savivaldybės tarybos kompetencija yra *savivaldybės mokymo ir auklėjimo (toliau – švietimo) įstaigų vadovų skyrimas į pareigas ir atleidimas iš jų teisės aktų nustatyta tvarka.*

 Darbo kodekso 125 straipsnio 1 dalyje numatyta, kad *viena darbo sutarties šalis gali raštu pasiūlyti kitai šaliai nutraukti darbo sutartį šalių susitarimu*. Darbo kodekso 141 ir 177 straipsniai numato atsiskaitymo su atleidžiamu darbuotoju tvarką.

Kol bus paskirtas naujas įstaigos vadovas, reikalinga pavesti eiti pareigas pavaduojančiam asmeniui.

**3. Kokių rezultatų laukiama.**

Priėmus Savivaldybės tarybos sprendimą bus įgyvendinta Darbo kodekse numatyta darbo sutarties šalių teisė siūlyti nutraukti darbo sutartį šalių susitarimu.

**4. Sprendimo projekto rengimo metu gauti specialistų vertinimai.** Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nutraukus darbo sutartį su įstaigos vadovu, atsiskaitoma teisės aktuose reglamentuota tvarka.

**6. Lėšų poreikis sprendimo įgyvendinimui.**

Nutraukus darbo sutartį Klaipėdos miesto pedagogų švietimo ir kultūros centro direktoriui bus išmokėta 6 mėnesių jo vidutinio darbo užmokesčio dydžio išeitinė išmoka – 6214,32 Eur (neatskaičius mokesčių) ir piniginė kompensacija už nepanaudotas kasmetines atostogas – 148,45 Eur (neatskaičius mokesčių). Lėšos išeitinei išmokai mokėti yra skiriamos iš biudžetinės įstaigos darbo užmokesčiui skirtų asignavimų.

Direktorius nuo 1992 m. eina švietimo įstaigos vadovo pareigas (1992-10-07 iki 2000-07-31 ėjo Klaipėdos Martyno Mažvydo vidurinės mokyklos direktoriaus pareigas), Klaipėdos miesto pedagogų švietimo ir kultūros centro įstaigai vadovauja nuo 2000 m. rugpjūčio 1 d. Jo bendras švietimo įstaigos vadovo darbo stažas yra 23 m.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – Klaipėdos miesto pedagogų švietimo ir kultūros centro direktoriaus prašymu bus nutraukta darbo sutartis. Numatomos neigiamos pasekmės – nėra.

**PRIDEDAMA.**

1. Klaipėdos miesto pedagogų švietimo ir kultūros centro direktoriaus A. Zvėrkos 2015-06-10 prašymas Nr. P21-64.
2. Klaipėdos miesto pedagogų švietimo ir kultūros centro metodininkės S. Simpukienės raštas „Dėl sutikimo eiti pareigas“.
3. Informacija dėl vadovų išeitinių išmokų ir nepanaudotų atostogų (1 lapas).

4. Teisės aktų išrašas (1 lapas).

Personalo skyriaus vedėja Jolita Grigaitienė